ᱥᱨᱤ ᱨᱟᱢ ᱡᱟᱱᱠᱤ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ, ᱥᱚᱢᱚᱥᱛᱤᱯᱩᱨ

ᱥᱨᱤ ᱨᱟᱢ ᱡᱟᱱᱠᱤ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ (ᱠᱷᱟᱴᱚ ᱛᱮ SRJMCH) ᱫᱚ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱠᱚᱞᱮᱡᱽ ᱠᱟᱱᱟ ᱡᱟᱦᱟᱸ ᱨᱮ ᱟᱭᱢᱟ ᱦᱮᱞᱛᱷ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱨᱮᱱᱟᱜ ᱥᱚᱢᱚᱥᱴᱤᱯᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱒᱐᱒᱔ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ ᱾ ᱠᱚᱞᱮᱡᱽ ᱫᱚ ᱱᱤᱛᱚᱜ ᱵᱤᱦᱟᱨ ᱦᱮᱞᱛᱷ ᱥᱟᱬᱮᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ ᱾

ᱢᱮᱰᱤᱠᱟᱞ ᱠᱚᱞᱮᱡᱽ, ᱡᱟᱦᱟᱸ ᱫᱚ ᱯᱚᱱᱚᱛ ᱥᱚᱨᱠᱟᱨ ᱨᱮᱱᱟᱜ ᱑᱒ ᱟᱱᱟᱜ ᱢᱮᱰᱤᱠᱟᱞ ᱠᱚᱞᱮᱡᱽ ᱠᱟᱱᱟ, ᱨᱮ ᱒᱐᱒᱔-᱒᱕ ᱥᱮᱪᱮᱫ ᱥᱮᱨᱢᱟ ᱠᱷᱚᱱ ᱵᱮᱪᱞᱚᱨ ᱤᱱ ᱢᱮᱰᱤᱥᱤᱱ ᱟᱨ ᱵᱮᱪᱞᱚᱨ ᱤᱱ ᱥᱚᱨᱡᱟᱨᱤ (ᱮᱢ.ᱵᱤ.ᱵᱤ.ᱮᱥ.) ᱠᱳᱨᱥ ᱨᱮ ᱑᱐᱐ ᱠᱷᱚᱱ ᱰᱮᱦᱮᱨ ᱯᱟᱹᱴᱷᱩᱣᱟᱹ ᱠᱚ ᱥᱮᱞᱮᱫᱚᱜ ᱨᱮᱱᱟᱜ ᱟᱹᱱ ᱢᱮᱱᱟᱜᱼᱟ ᱾ ᱦᱮᱞᱛᱷ ᱵᱤᱵᱷᱟᱜᱽ ᱨᱤᱱᱤᱡ ᱢᱤᱫ ᱥᱤᱱᱤᱭᱟᱨ ᱚᱯᱷᱤᱥᱚᱨ ᱫᱚ ᱢᱮᱱ ᱠᱮᱜᱼᱟ ᱡᱮ ᱮᱢ.ᱵᱤ.ᱵᱤ.ᱮᱥ. ᱠᱳᱨᱥ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱠᱚᱞᱮᱡᱽ ᱫᱚ ᱵᱤᱦᱟᱨ ᱦᱮᱞᱛᱷ ᱥᱟᱬᱮᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ (ᱵᱤ.ᱭᱩ.ᱮᱪ.ᱮᱥ.) ᱥᱟᱶ ᱡᱚᱯᱲᱟᱣ ᱞᱟᱹᱜᱤᱫ ᱛᱮ ᱩᱛᱷᱱᱟᱹᱣ ᱞᱚᱜᱚᱱ ᱜᱮ ᱮᱦᱚᱵ ᱦᱩᱭᱩᱜᱼᱟ ᱾

ᱱᱟᱜᱟᱢ
ᱠᱚᱞᱮᱡᱽ ᱨᱮᱱᱟᱜ ᱧᱩᱛᱩᱢ ᱫᱚ ᱵᱷᱚᱜᱽᱣᱟᱱ ᱨᱟᱢ ᱟᱨ ᱥᱤᱛᱟ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱪᱮᱫᱟᱜ ᱥᱮ ᱱᱚᱣᱟ ᱟᱥᱯᱟᱛᱟᱞ ᱵᱮᱱᱟᱣ ᱞᱟᱹᱜᱤᱫ ᱥᱨᱤ ᱨᱟᱢ ᱡᱟᱱᱠᱤ ᱢᱚᱴᱷ ᱦᱚᱛᱮᱛᱮ ᱚᱛ ᱦᱟᱥᱟ ᱫᱚᱦᱚ ᱟᱠᱟᱱᱟ, ᱚᱱᱟᱛᱮ ᱱᱚᱣᱟ ᱟᱥᱯᱟᱛᱟᱞ ᱨᱮᱱᱟᱜ ᱧᱩᱛᱩᱢ ᱫᱚ ᱥᱨᱤ ᱨᱟᱢ ᱡᱟᱱᱠᱤ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ ᱫᱚᱦᱚ ᱟᱠᱟᱱᱟ, ᱚᱱᱟᱛᱮ ᱵᱤᱦᱟᱨ ᱨᱤᱱ ᱦᱚᱲ ᱠᱚ ᱞᱟᱹᱜᱤᱫ ᱢᱮᱰᱤᱠᱟᱞ ᱥᱮᱪᱮᱫ ᱟᱨ ᱦᱚᱱᱚᱲᱢᱚ ᱥᱮᱵᱟ ᱠᱚ ᱮᱢ ᱫᱟᱲᱮᱭᱟᱜᱼᱟ ᱾

ᱤᱱᱯᱨᱟᱥᱴᱨᱚᱠᱪᱚᱨ
᱕᱙᱑ ᱠᱳᱴᱤ ᱴᱟᱠᱟ ᱛᱮ ᱵᱮᱱᱟᱣ ᱟᱠᱟᱱ ᱥᱨᱤ ᱨᱟᱢ ᱡᱟᱱᱠᱤ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ (ᱮᱥ.ᱟᱨ.ᱡᱮ.ᱮᱢ.ᱥᱤ.ᱮᱪ.) ᱨᱮ ᱕᱐᱐ ᱜᱚᱴᱟᱝ ᱵᱮᱰ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱟᱱᱟᱢ ᱞᱮᱠᱟᱱᱟᱜ ᱢᱚᱰᱟᱨᱱ ᱥᱩᱵᱤᱫᱷᱟ ᱛᱮ ᱛᱮᱭᱟᱨ ᱟᱠᱟᱱᱟ ᱾

ᱡᱚᱲᱟᱣ ᱟᱠᱟᱱ
ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ ᱫᱚ ᱥᱚᱨᱠᱟᱨᱤ ᱤᱱᱡᱤᱱᱤᱭᱚᱨᱤᱝ ᱠᱚᱞᱮᱡᱽ ᱥᱩᱨ ᱨᱮ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱫᱚ ᱚᱴᱚ ᱦᱚᱛᱮᱛᱮ ᱟᱞᱜᱟ ᱛᱮ ᱥᱮᱴᱮᱨᱚᱜᱼᱟ ᱾

ᱥᱩᱨ ᱨᱮ ᱵᱟᱥ ᱥᱴᱚᱯ :-
ᱥᱚᱨᱟᱭᱨᱚᱱᱡᱚᱱ ᱵᱟᱥ ᱥᱴᱚᱯ :- ᱖-᱗ ᱠᱤᱞᱚᱢᱤᱴᱚᱨ
ᱥᱩᱨ ᱨᱮᱞᱣᱮ ᱥᱴᱮᱥᱚᱱ:-
ᱥᱚᱢᱚᱥᱛᱤᱯᱩᱨ ᱡᱚᱸᱠᱥᱚᱱ :- ᱒᱐ ᱠᱤᱞᱚᱢᱤᱴᱚᱨ
ᱫᱟᱞᱥᱤᱝᱥᱚᱨᱟᱭ :- ᱑᱖ ᱠᱤᱞᱚᱢᱤᱴᱚᱨ
ᱥᱩᱨ ᱨᱮ ᱩᱰᱟᱹᱱ ᱰᱟᱹᱦᱤ:-
ᱯᱟᱴᱱᱟ ᱩᱰᱟᱹᱱ ᱰᱟᱹᱦᱤ:- ᱗᱗ ᱠᱤᱞᱚᱢᱤᱴᱚᱨ *ᱫᱚᱨᱵᱷᱚᱝᱜᱟ ᱩᱰᱟᱹᱱ ᱰᱟᱹᱦᱤ:- ᱗᱔ ᱠᱤᱞᱚᱢᱤᱴᱚᱨ 

ᱟᱨᱦᱚᱸ ᱧᱮᱞ ᱢᱮ
ᱯᱟᱴᱱᱟ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ
ᱱᱟᱞᱚᱱᱫᱟ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ
ᱫᱚᱨᱵᱷᱚᱝᱜᱟ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱵᱤᱦᱟᱨ ᱨᱮ ᱢᱮᱰᱤᱠᱟᱞ ᱠᱚᱞᱮᱡᱽ ᱠᱚ